|  |  |
| --- | --- |
| Numri i lëndës: | 2018:017067 |
| Datë: | 06.01.2020 |
| Numri i dokumentit:  | 00746781 |

**P.nr.327/18**

**NË EMËR TË POPULLIT**

**GJYKATA THEMELORE NË PEJË – DEPARTAMENTI I PËRGJITHSHEM**, sipas Gjyqtarit të vetëm gjykues Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale kundër të pandehurit SH M nga fsh. N K-P, i akuzuar për veprën penale falsifikim i dokumenteve, nga neni 398 par.1 të KPRK-së, sipas aktakuzës së PP/II.nr.627/18, të dt.10.05.2018, pas mbajtjes së seancës publike të shqyrtimit fillestar te datës, 23.12.2019, te mbajtur në praninë e Prokurorit të Shtetit, Astrit Gashi, të pandehurit SH M, me dt. 24.12.2019 mori dhe publikisht shpalli, ndërsa me dt. 06.01.2020 përpiloi këtë:

**A K T GJ Y K I M**

**I pandehuri:**

**SH M,** i identifikuar në bazë të pasaportës nr. personal, ..., i lindur me ..., fsh. N K-Pejë ku edhe banon, i biri i S dhe nënës B, e gjinisë M, i martuar, baba i katër fëmijëve, ka të kryer shkollën e mesme, me profesion tregtar, i gjendjes së dobët ekonomike, posedon tel.nr. ..., shqiptar, Shtetas i Republikës së Kosovës, mbrohet në liri.

**ËSHTË FAJTOR**

**Sepse,**

* Me date 18.12.2015, ne kohe te pavërtetuar ne P, me dashje përpilon dokument te falsifikuar me qellim te shfrytëzimit te atij dokumenti si origjinal, dhe atë kontratën mbi shitblerjen e patundshmërisë, ne atë mënyrë qe i pandehuri duke skanuar vulën e AKP-së dhe atë te noteri Bashkim Stavileci si dhe autorizimin e patundshmërisë dhe atë në mës ...Turist dhe blersit –këtu i dëmtuari S SH për patundshmëri ne sipërfaqe prej 32 ari sipas fletës poseduese me numër 2026, ZK Tivat R. Malit te Zi ne çmimin prej 100.000, e et cilën me pas i ka dërguar me email ne Republikën e Malit te Zi me qellim qe te njëjtën ta shes tek personat e tretë.

- Me çka ka kryer vepër penale falsifikim i dokumentit, nga neni 398 par.1 të KPRK-së.

Andaj gjykata në aplikim të në nenin 7, 21, 41, 42, 43 par 1 nenpar 1.2, 45, 47, 73, 74, 75 par.1, nën par. 1.3 dhe nenit 398 par.1 të KPRK-së, dhe nenit 365 të KPP-së, të pandehurin e:

**GJ Y K O N**

Dënim me burg në kohëzgjatje prej 6 (gjashtë) muaj

Konform nenit 47 të KPRK-së, dënimi i shqiptuar me lartë me pëlqimin e te pandehurit i është zëvendësuar me dënim me gjobë në shumën prej 2000 (dymijë) euro, e të cilin dënim do te paguaj pas plotfuqishmërisë se këtij aktgjykimi ne afatin kohor brenda 6 (gjashtë) muajve.

- Nëse i pandehuri nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg, ku një ditë burg do ti llogaritet 20 euro.

- I pandehuri obligohet në pagimin e paushallit gjyqësor shumen prej 20 (njëzetë) euro, në afat prej 30 ditësh, pas plotfuqishmërisë së këtij aktgjykimi.

- I pandehuri obligohet që të paguajë taksën për programin e kompensimit të viktimave të krimit, në shumë prej 30 (tredhjet)euro, në afat prej 30 ditësh pas plotfuqishmërisë së këtij aktgjykimi.

- I dëmtuari S SH nga f.sh. N K. P , për realizimin e kërkesës pasurore juridike, udhëzohet në kontest civil.

**A r s y e t i m**

Prokuroria Themelore në Pejë – Departamenti për Krime të Përgjithshme, ka ngrit aktakuzë Pejë, PP/II. nr.627/18, të dt.10.05.2018, kundër të pandehurit, SH M nga fsh. N K-P, i akuzuar për veprën penale falsifikim i dokumentit, nga neni 398 par.1 të KPRK-së.

Konform nenit 245 të KPP-së me dt. 23.12.2019, është mbajtur seanca e shqyrtimit fillestar, në prani të Prokurorit të Shteti Astrit Gashi dhe të pandehurit SH M.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tij, ku në këtë rast i pandehuri deklaron se e ka kuptuar këto të drejta dhe ka shtuar se për mbrojtës nuk ka nevojë.

Pas leximit të aktakuzës, nga Prokurori i Shtetit, gjyqtari i vetëm gjykues, pasi që është bindur se i pandehuri e ka kuptuar aktakuzën, i ka dhënë mundësi të pandehurit qe të deklarohet për pranimin ose mospranimin e fajësisë, duke e njoftuar për rëndësinë dhe pasojat e pranimit të fajësisë.

I pandehuri e ka pranuar fajësinë për veprën penale cila i vihet në barrë, ka shprehur pendimin për veprën e kryer, dhe ka premtuar se në të ardhmen nuk do të përsëris vepra tjera penale.

Gjyqtari i vetëm gjykues, ka marrë mendimin nga Prokurori i Shtetit, ku prokurori i shtetit është pajtuar me pranimin e fajësisë nga ana e të pandehurit nga se shihet së është në përputhje me shkresat e lëndës.

Gjyqtari i vetëm gjykues, është i bindur, se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së, pasi qe të pandehurit e kuptojnë natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: Kërkesa e drejtuar nga ana e MPB-së, e Malit te Zi i cili nëpërmjet I...- ... njësisë hetimore te krimit ekonomik dhe korrupsionit ne Peje ne ankesën me shkrim te agjencionit Kosovar për Pivatizim, te Zyrës rajonale ne Pejë, ne te cilën nga ana e njësisë hetimore kërkohet et kryhet verifikimi i kontratës se shitblerjes Vr. Nr. 235/17, nga dita11.07.2007 te vërtetuara ne Gjykatën Themelore ne Pejë ndërmjet shitësit “.. ..” nga Peja te cilin e përfaqëson avokati Agim Ramadani nga Peja dhe blerësit K G nga T te cilin e përfaqëson avokati Ismet Krasniqi nga Prishtina; Lista e patundshmërive numër .. menaxhimi i pasurive te patundshme te Malit te Z, rajoni i T nga dita 17.09.2013; Dokumentet e falsifikuara te cilat i ka falsifikuar i pandehuri SH M; kontrata e shitblerjes nga dita 18.12.2015 ndemjet shitësit .. T” nga Peja dhe blerësit S SH nga N , P; Autorizimi ne emër te S SH e lëshuar nga ana e .. turist që të mund te shet parcelën numër 3213 ne ..; Vërtetimin e lëshuar nga ana e ... Turist te vërtetuar te noteri ; Deklaratën me te cilën KAP pajtohet qe S SH mund te shet parcelën numër 3213 ne .. T ; letra nga ana e KAP me kërkesë te policisë ne lidhje me verifikimin e dokumenteve te falsifikuara me vulën e KAP dhe ... Turist dhe noteri Bashkim Stavileci, deklarata e te pandehurit SH M, si dhe shkresat tjera te lendes, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së , ka pranuar pranimin e fajësisë nga i pandehuri.

Me provat e ofruara, si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit SH M, qëndrojnë të gjitha elementet e veprës penale te falsifikim dokumenti nga neni 398 par. 1 të KPRK-së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurin dhe i njëjti është penalisht përgjegjës. Sa i parket fajësisë i pandehuri ishte i vetëdijshëm për veprat e kryera dhe atë i ka kryer me dashje.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 par.1 të KPRK-së. Kështu si rrethana lehtësuese për të pandehurin, gjykata mori sjelljen korrekte në gjykatë, gjatë shqyrtimit fillestar, pranimin e fajësisë, sinqeritetin deklarues, pendimin për veprën e kryer, faktin se me pare nuk ka qene i dënuar dhe ndaj te njëjtit nuk udhëhiqet ndonjë procedure tjetër penale, ndërsa rrethana rënduese nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 41 i KPRK, i cili konsiston në parandalimin e të pandehurve nga kryerja e veprave penale në të ardhmen dhe të bëjë rehabilitimin e tyre; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar ne nenin 450 par. 1 dhe 2 nën par. 2.6 të KPP-se, gjykata ka përcaktuar paushallin gjyqësor në shumë prej 20 euro, duke u bazuar ne shpenzimet qe janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Konform nenit 463 par. 2 të KPP-së, për realizimin e kërkesës pasurore juridike i dëmtuari, për realizimin e kërkesës pasurore juridike udhëzohet në kontest civil.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM**

**P.nr.327/18 dt. 06.01.2020**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.